கேள்வி: இந்தோனேசிய ரூபாய் - தற்போது புழக்கத்தில் உள்ளவை பற்றி தகவல் சொல்.
பதில்: தற்போது 50 ரூபியா முதல் 1000 ரூபியா வரை நாணயங்கள் புழங்கி வருகின்றன. (ஒரு ரூபியா, அலுவல்முறையாகச் செல்லும் என்றாலும் நடைமுறையில் அதற்கு மதிப்பில்லை என்பதால் சுற்றில் இல்லை.) 1000 ரூபியா மதிப்பிலிருந்து 100,000 ரூபியா மதிப்பிலான வங்கித்தாள்கள் வெளியிடப்பட்டுள்ளன. ஒரு அமெரிக்க டாலருக்கு 13,448 ரூபியாக்கள் (அக். 2015) என்ற செலாவணியில் இந்தோனேசியாவின் மிக உயர்ந்த மதிப்புள்ள வங்கித்தாள் ஏறத்தாழ அமெரிக்க $7.45 இற்குச் சமமாக உள்ளது.
கேள்வி: இந்தோனேசிய ரூபாய் - நாணயத்தாள்கள் குறித்து விரிவாக சொல்லுங்கள்.
பதில்: தற்போது 1000 (2000 ஆண்டு வெளியானது), 5000 (2001), 20,000, 100,000 (2004), 10,000, 50,000 (2005) 2000 (2009) நாணயத்தாள்களும் 2010 இல் புதிய பதிப்பாக வெளியிடப்பட்ட 10,000 மற்றும் 2011 இல் வெளியிடப்பட்ட 20,000, 50,000, 100,000 நாணயத்தாள்களும் புழங்கி வருகின்றன. 1998–1999 ஆண்டுகளில் வெளியிடப்பட்ட நாணயத்தாள்கள் சனவரி 31, 2008 முதல் செல்லுபடியாகாதென அறிவிக்கப்பட்டது; இருப்பினும் இவற்றை இந்தோனேசிய வங்கியில் சனவரி 31, 2018 வரை மாற்றிக் கொள்ளலாம்.[http://findarticles.com/p/articles/mi_m0WDP/is_2000_சூலை_31/ai_63803922 Bank Indonesia says Suharto banknotes invalid from Aug. 21 | Asian Economic News | Find Articles at BNET]. Findarticles.com. Retrieved on 28 சூலை 2011. குறைந்த மதிப்புள்ள நாணயத்தாள் இந்திய ரூபாய் 6.7க்குச் சமமாதலால், பேருந்துச் சீட்டுக்களுக்குக் கூட நாணயத்தாள்களே பயன்படுத்தப்படுகின்றன.[http://www.jawaban.com/news/news/detail.php?id_news=080229164015&offx=3 News]. Jawaban.Com (3 மார்ச்சு 2008). Retrieved on 2011-07-28. 1000 ரூபியாவிற்கு மாற்றாக 2000 ரூபியா நாணயத்தாள்களை வெளியிட முடிவெடுத்து மிகுந்த நாட்களுக்குப் பிறகு 2000 ரூபியா நாணயத்தாள்கள் சூலை 9, 2009 இல் வெளியிடப்பட்டன.[http://www.bi.go.id/web/id/Ruang+Media/Siaran+Pers/sp_111909.htm Siaran Pers No.11/ 19 /PSHM/Humas – Bank Sentral Republik Indonesia] . Bi.go.id (9 சூலை 2009). Retrieved on 2011-07-28. இருப்பினும் 1000 ரூபியா நாணயத்தாள்களும் 1000 ரூபியா நாணயங்களும் இரண்டுமே புழங்கி வருகின்றன.
கேள்வி: இந்தோனேசிய ரூபாய் - பாதுகாப்புக் கூறுகள் குறித்து விரிவாக சொல்லுங்கள்.
பதில்: படிமம்:Rupiah swath.jpg * நாணயத்தாள்களின் அடிப்படை ஊடகம் மரம், அல்லது மரக்கலவைகளிலிருந்து பெறப்பட்ட நீண்ட இழைகளாகும். அபக்கா மரயிழை மிகவும் விரும்பப்படும் ஊடகமாகும்; இந்த மரம் இயற்கையாகவே இந்தோனேசியாவில் வளர்கின்றது. இம்மர இழைகளாலான வங்கித்தாட்கள் வெகுநாட்கள் நீடித்துள்ளன. வெப்பச் செயல்முறை மூலம் வங்கித்தாட்களுக்கான தனிப்பட்ட மரக்கூழ் தயாரிக்கப்படுகின்றது. * கண்ணுக்குத் தெரியும் குறைந்தபட்ச பாதுகாப்புக் கூறுகள் நீரோட்டக்குறிகளும், மின்னச்சுக்களும், வண்ணயிழை பாதுகாப்பு நூற்களுமாகும். முப்பரிமாண ஒளிப்படவியல் போன்ற பிற சிறப்புப் பாதுகாப்புக் கூறுகளும் சேர்க்கப்படுகின்றன. ** பாதுகாப்பு நூலிழைகள் நுழைக்கப்படும்போது கிடைமட்ட வரிகளும் குத்துமட்ட வரிகளும் மேலிருந்து கீழாக காட்டுமாறு அமைக்கப்படுகின்றன.இந்த நூலிழைகளின் ஊடகம், வண்ணம், அளவு மற்றும் வடிவமைப்பு மாறுபடுகின்றது. ** பார்வைக்குறை உள்ளவர்களும் மெய்யறியும் வண்ணம் மதிப்புகளை அச்சிட இன்டாக்ளோ அச்சுமுறை பயன்படுத்தப்படுகின்றது. * 2010 இல் வெளியான 10,000 ரூபியா தாளும் 2011 இல் வெளியான 20,000, 50,000 மற்றும் 100,000 ரூபியாத் தாட்களும் புதிய பாதுகாப்புக் கூறைக் கொண்டுள்ளன: யூரியான் வளையங்கள் (வண்ண நகல் எடுப்பதைத் தடுக்க), வானவில் அச்சுமுறை (பல கோணங்களில் காண்கையில் வண்ணம் மாறும் வகையில்), பார்வைக்குறை உள்ளவர்களும் தொட்டுணரக்கூடிய வசதிகள் ஆகியவை சேர்க்கப்பட்டுள்ளன. இந்திய ரூபாய் மதிப்பில் ஆகஸ்டு 2016 ஆண்டு நாணய மாற்று நிலவரப்படி ஒரு இந்திய ரூபாய்க்கு, 196.289 இந்தோனேசிய ரூபாய் என்ற விகிதத்தில் உள்ளது. [http://www.xe.com/currencyconverter/convert/?Amount=1&From=INR&To=IDR XE Currency Converter: INR to IDR]